ROTTERDAM – RONDLOOP EN DIE MARKTHAL | BILTONG & POT- ROAST
August 8, 2019 by Biltong & Pot-roast
RONDLOOP EN DIE MARKTHAL
Saterdagoggend het ons ‘n stukkie van Rotterdam te voet gaan verken. Ek moes weer ‘n draai by die Markthal, wat ek die eerste aand gesien het, maak.
The Markthal is ‘n enorme marksaal met ‘n boog woonstelle en kantore bo-oor. Die gebou is in Oktober 2014 geopen. Behalwe vir die groot marksaal, bevat die kompleks 228 woonstelle, 4600 vierkante meter kleinhandelruimte, restourante om van te kies en keur en ‘n ondergrondse parkeergarage met 4 verdiepings waar meer as 1200 motors kan parkeer.
‘n Tydjie gelede het ek vertel van die interessante vrugte wat ek al hier in Europa teëgekom het. En sowaar, by ‘n vrugtestal daar in die Markthal loop ek toe weer ‘n klompie vreemde vrugte raak (en andere wat nou al aan my bekend is).
Ons tyd was beperk en ek moes behoorlik uit die saal gesleep word sodat ons verder kon verken. Daar sal hopelik ‘n volgende geleentheid wees.
MARKTHAL IN DIE AAND
DIE BESIGE MARKSAAL VAN MARKTHAL BEDAGS
VAN BO NA ONDER: SLANGVRUG, MANGSTEEN, FEJOA, BOOMTAMATIE EN PITAYA (‘N TIPE GEEL DRAGON FRUIT – HEERLIK!)
SLANGVRUG WAT VAN ‘N PALM AF KOM. Die vrug is min of meer so groot soos ‘n vy en die tekstuur is baie soos dié van ‘n kokosneut.
VOLGENDE KEER: DELFT
This entry was posted in Monochroom Reenboog and tagged Afrikaans, André Fourie, Holland, MARKTHAL, Nederland, Rotterdam, VREEMDE VRUGTE. Bookmark the permalink.
2 thoughts on “ROTTERDAM – RONDLOOP EN DIE MARKTHAL”
Alice says:	 August 8, 2019 at 9:44 pm
Ek kry lus vir die vrugte! En vir die hele Nederland.
Biltong & Pot-roast says:	 August 11, 2019 at 2:04 pm
Ons het om elke hoek en draai aan julle gedink. Oral sien of Jan of Hendriks. Behalwe vir die geel vrug, was die res teleurstellend (en baie duur!). Die vrugte word te vroeg gepluk en word nie behoorlik ryp nie. Ek weet hoe smaak ‘n fejoa en het al ‘n baie lekker mangosteen geëet – daardie het nie aan die verwagting voldoen nie. Maar steeds baie interessant.